Si como prosista Llorienzu Novo Mier (Uviéu, 1918-1990) foi a sentar les bases de la narrativa asturiana, como poeta punxo’l so llabor al serviciu de la creación del yo líricu, nos poemes más íntimos d’«Hores», y de l’anovación de la tonada asturiana nun garrapiellu testos qu’entá güei canten los cantadores asturianos («Cancios y asturianaes»).
#000000
Nesti segundu volume de Novo Mier completamos la obra lliteraria d’un autor que foi ponte ente xeneraciones y sensibilidaes distintes, siendo quien a axuntar al rodiu d’él la xente más nuevo y, amás, facer col so llabor incansable un trabayu dignu que diba derromper caminos nuevos na lliteratura asturiana.
#000001
Ediciones Trabe ye una empresa privada, fundada n'Uviéu en 1992, que se dedica esencialmente a la edición y comercialización de llibros n'asturianu. Tien abiertes colecciones de narrativa, poesía, ensayu, investigación, cómic, arte, diccionarios, lliteratura infantil y xuvenil, didáctica, humor, etc., tanto orixinales escritos n'asturianu como traducciones dende les principales llingües de cultura.
c/ Foncalada 10, 2u A
#000005